Publication: Magyar Közlöny
Issue: MK-2004-17 (Year: 2004, Number: 17)
Era: 2004-2010
Section: (1) A növényekben, a növényi termékekben és a felületükön megengedhetõ növényvédõszer-maradék mértékérõl szóló 5/2002. (II. 22.) EüM—FVM együttes rendelet
Paragraph Index: 21

„2. § (1) A növények és növényi termékek növényvédõszer-maradékát a termõhelyen betakarításkor és szüretkor, a raktárakban kitároláskor, a nagybani gyûjtõhelyeken, a kereskedelmi forgalomban, valamint a behozatali forgalomban rendszeresen ellenõrizni kell. A vizsgálatokat a nemzeti és az Európai Unió által koordinált vizsgálati program szerint készített éves program alapján kell elvégezni. A program szerinti, illetve rendkívüli eset kapcsán a vizsgálatokat a 2. számú mellékletben feltüntetett analitikai vizsgálatra kijelölt intézmények laboratóriumai végzik. A vizsgálati programról és a vizsgálati eredményekrõl, a megtett intézkedésekrõl a Bizottságot és a tagállamokat minden év december 31-éig a Növény- és Talajvédelmi Központi Szolgálat (a továbbiakban: Központi Szolgálat) tájékozatja. A kereskedelmi forgalomban végzett vizsgálatok eredményeit az intézmények éves jelentésben nyilvánosságra hozzák. A Nemzeti Akkreditáló Testület által növényvédõszermaradék vizsgálatokra akkreditált laboratóriumok (a továbbiakban: akkreditált laboratóriumok) is jogosultak ellenõrzõ szermaradék vizsgálatok végzésére.”

Source: https://magyarkozlony.hu/hivatalos-lapok/d81aff1c828048d9b97332dafdc483cb2b1b6468/dokumentumok/421c194da4c4a2b2b524492ab9c881205d62d036/letoltes